JASIF วิ่ง 3% รับปิดดีลเปลี่ยน “สปอนเซอร์” ใหม่ โบรกชูเป้า 9 บ.
JASIF บวก 3% ขานรับข่าวปิดดีลเปลี่ยน “สปอนเซอร์” ใหม่ เป็น “เอไอเอส” เพิ่มความเชื่อมั่นทางการเงิน ไม่ลดค่าเช่า โบรกเคาะเป้า 9 บ.  
JASIF บวก 3% ขานรับข่าวปิดดีลเปลี่ยน “สปอนเซอร์” ใหม่ เป็น “เอไอเอส” เพิ่มความเชื่อมั่นทางการเงิน ไม่ลดค่าเช่า โบรกเคาะเป้า 9 บ.  
16 พ.ย. 2565

ผู้สื่อข่าวรายงานว่า วันนี้ (16 พ.ย.65) ราคาหุ้น กองทุนรวมโครงสร้างพื้นฐานบรอดแบนด์อินเทอร์เน็ต จัสมิน หรือ JASIF ณ เวลา 10:16 น. อยู่ที่ระดับ 8.60 บาท บวก 0.25 บาท หรือ 2.99% สูงสุดที่ระดับ 8.80 บาท ต่ำสุดที่ระดับ 8.55 บาท ด้วยมูลค่าการซื้อขาย 257.30 ล้านบาท

สำหรับราคาหุ้น JASIF ที่ปรับตัวขึ้นนั้นคาดมาจากการปิดจบดีลเข้าซื้อหน่วยลงทุน JASIF ของ บริษัท แอดวานซ์ ไวร์เลส เน็ทเวอร์ค จำกัด หรือ AWN ซึ่งเป็นบริษัทย่อยของ บริษัท แอดวานซ์ อินโฟร์ เซอร์วิส จำกัด (มหาชน) หรือ ADVANC
โดย นายพิสุทธิ์ งามวิจิตวงศ์ ผู้อำนวยการอาวุโส ฝ่ายวิเคราะห์หลักทรัพย์ บล.กสิกรไทย ระบุว่า JASIF ได้ประโยชน์จากการเปลี่ยนสปอนเซอร์ใหม่เป็น ADVANC เพิ่มความเชื่อมั่นทางการเงิน และไม่ต้องลดค่าเช่าให้สปอนเซอร์ใหม่ อย่างไรก็ตามอัตราเงินปันผลตอบแทน (Dividend Yield) จะลดลงเหลือ 9% จาก 12% ราคาเป้าหมายจะอยู่ที่ 9 บาทต่อหน่วย เนื่องจากความเสี่ยงผิดนัดชำระหนี้ที่ลดลงจึงไม่จำเป็นต้องจ่ายปันผลในอัตราที่สูงเหมือนตอนที่อยู่กับ JAS